Source: https://mediereagalati.wordpress.com/2014/12/
Timestamp: 2019-08-21 18:05:31+00:00

Document:
decembrie | 2014 | MEDIEREA IN GALATI
Posted on 29/12/2014 by costinaso
Vom comenta ulterior și alte probleme din această hotărâre a CM și procedurile de alegeri anexate, dar care nu ar atrage neapărat nulitatea acestor alegeri. Și dacă s-ar anula alegerile astea ce s-ar întâmpla? Păi s-ar nesocoti, după legea medierii, și această Decizie nr. 713/2014 a CCR și s-ar organiza alte alegeri la toamnă, când expiră cei 4 ani de mandat ai actualului CM, din care 2 ilegali și neconstituționali! Și cine ar mai organiza acele alegeri? Doar prin lege s-ar putea stabili altă procedură și asta durează!
Filed under: Articole | Tagged: alegeri consiliu de mediere 2015, Asociatia mediatorilor Galati, mediator Asofronie |	Leave a comment »
AMG urează: Sărbători fericite, un An Nou mai bun pentru mediatori!
Posted on 24/12/2014 by costinaso
Proiectul Reg. Org. Alegeri pentru membrii Consiliului de mediere 2015
Posted on 08/12/2014 by costinaso
16.12.2014/22.00 Forma modificată după ședința comisiei consultative din data de 13.12.2014
CAP. 1 DISPOZIŢII INTRODUCTIVE
(1) Consiliul de mediere este înfiinţat în baza art.17 alin.(1) din Legea nr. 192/2006 privind medierea şi organizarea profesiei de mediator cu modificările ulterioare, ca organism autonom cu personalitate juridică, de interes public, cu sediul în municipiul Bucureşti.
(2) Consiliul de mediere este organizat şi funcţionează potrivit prevederilor Legii nr.192/2006 privind medierea şi organizarea profesiei de mediator publicată în Monitorul Oficial nr.441/22.05.2006 şi Regulamentului său de organizare şi funcţionare aprobat prin Hotărârea nr.5 a Consiliului de mediere publicată în Monitorul Oficial nr.505/27.07.2007, cu modificările ulterioare.
(3) Potrivit art. 20 lit. m^1) din legea nr. 192/2006, Consiliul de mediere are ca una din atribuțiile principale organizarea alegerilor pentru următorul consiliu de mediere şi elaborarea procedurilor de organizare a alegerilor.
(4) Organizarea alegerilor presupune adoptarea prezentului Regulament, având ca anexă procedurile și calendarul alegerilor și publicarea pe site-ul Consiliului de mediere, după consultarea asociațiilor profesionale ale mediatorilor.
(5) Prin excepție de la alte hotărâri și prevederi incidente, ca urmare a Deciziei CCR nr. 173/04.12.2014, unele măsuri organizatorice referitoare la alegeri pe timpul perioadei dintre suspendarea mandatului membrilor Consiliului de mediere și preluarea mandatului de către membrii consiliului nou ales, vor fi stabilite prin consens de către Comisia Consultativă a Corpului Profesional al Mediatorilor și vor fi puse în aplicare de Comisia electorală pentru alegerea membrilor Consiliului de mediere în anul 2015, prescurtat „Comisia electorală”.
(1) Consiliul de mediere este format din 9 membri şi 3 membri supleanţi, aleşi prin vot direct și secret de către mediatorii autorizaţi înscrişi în Tabloul mediatorilor, în condiţiile prevăzute în prezentul Regulament privind alegerea membrilor Consiliului de mediere, denumit în continuare Regulament.
(2) Pot fi membri ai Consiliului de Mediere numai mediatorii autorizaţi care îndeplinesc condițiile prevăzute în art.5 din Regulamentul de Organizare şi Funcţionare a Consiliului de mediere, cu modificările aduse în luna decembrie 2014, ca urmare a Deciziei CCR nr. 173/2014 și ședinței comisiei consultative.
(3)Alegerea membrilor Consiliului de mediere are loc în condiţiile Regulamentului de organizare şi funcţionare al Consiliului de mediere şi prezentului Regulament, valabil pentru alegerile din anul 2015.
(1) Alegerea membrilor Consiliului de mediere se desfăşoară cu respectarea următoarelor principii: principiul legalităţii, principiul libertății de a alege și a fi ales, principiul cooperării, principiul parteneriatului, principiul transparenţei şi dialogului social, principiul confidenţialităţii, precum şi principiul responsabilităţii.
(2) Consiliul de mediere este obligat să consulte și să solicite parteneriatul corpului profesional al mediatorilor prin comisia consultativă și să nu influențeze în nici un mod părtinitor organizarea și desfășurarea alegerilor.
(3) Stabilirea membrilor din comisii se va face de către comisia consultativă, prin tragerea la sorți a mediatorilor cu drept de vot, voluntari sau propuși de asociațiile profesionale înscrise în Registrul Național de Evidență a Organizațiilor din Domeniul Medierii (RNEODM).
(4) Un mediator nu poate face parte decât dintr-o comisie din cele organizate pentru desfășurarea alegerilor, iar înlocuirea titularilor desemnați cu membri supleanți se face de președinții comisiilor cu înștiințarea Comisiei electorale, pentru neprezentare, săvârșirea unor fapte care nu-i mai permit participarea în comisie, renunțare, îmbolnăvire și alte motive obiective.
(5) Calitatea de membru al comisiilor înființate pentru alegeri este incompatibilă cu cea de membru sau candidat la calitatea de membru în Consiliul de mediere sau de coordonator al comisiei consultative.
CAP. 2 CONDIŢII DE PARTICIPARE LA ALEGERI A MEDIATORILOR AUTORIZAŢI
La alegeri pot participa cu drept de vot, mediatorii care îndeplinesc următoarele condiţii:
a) sunt înscrişi în Tabloul mediatorilor autorizați, publicat în Monitorul Oficial al României, Partea Iși actualizat, conform Regulamentului de Organizare şi Funcţionare a Consiliului de mediere;
b) nu sunt înscrişi în Tabloul mediatorilor, prevăzut la lit.a)la secțiunile de mediatori inactivi,respectiv cu o cauză de suspendaresau nu(fara nu)îi lipsește înregistrarea la administrația financiară a formei de exercitare a profesiei (Codul de Înregistrare fiscală).
(1) Pentru a se putea întocmi în mod valabil lista mediatorilor cu drept de vot care participă la alegeri, Consiliul de mediere, va întocmi şi afişa cu cel puţin 15 zile calendaristice anterior datei alegerilor, lista completă cu mediatorii care îndeplinesc condiţiile art.4 din prezentul Regulament, listă pe care o va afişa la sediul propriu şi o va publica pe site-ul său oficial.
(2) Lista prevăzută la alin.(1) poate fi contestată în termen de 48 de ore de la data afişării.
(3) Contestațiile la înscrierea pe Tabloul mediatorilor vor fi soluționate de o comisie formată dintr-un membru al comisiei de soluționare al contestațiilor, care va fi președintele acesteia, un consilier juridic care nu va mai fi implicat în alte activități electorale și un reprezentant al Secretariatului tehnic, care vor verifica îndeplinirea condițiilor de prezență pe Tablou și dreptul de vot.
(4) Comisia prevăzută a alin. (3) va soluţiona contestaţiile în termen de 2 zile calendaristice de la depunerea acestora şi va efectua cuvenitele modificări pe listă în situaţia contestaţiilor admise.
Consecințe și soluții după Decizia CCR nr. 713/04.12.2014 privind mandatul membrilor Consiliului de mediere
Posted on 04/12/2014 by costinaso
– Consiliul de mediere este compromis în fața mediatorilor a treia oară moral și juridic prin Decizii ale CCR: mai întâi când a refuzat aplicarea art. III teza întâia din Legea nr. 370/2009 care impunea organizarea de alegeri în 30 de zile de la publicarea legii, pentru ca CCR să dea Decizia nr. 447/07.04.2011 că prevederea este constituțională, respingând excepția CM ridicată într-un proces inventat în cârdășie cu ACSDM Cluj; a doua oară, informarea obligatorie gratuită înainte de deschiderea unui proces impusă justițiabililor prin art. 2(1) și (1^1) al legii medierii prin legea nr. 115/2012 a fost declarat neconstituțional prin Decizia nr. 266/07.05.2014 năruind aplicarea medierii și șansele de practicare a profesiei de aproape 6000 noi mediatori formați cu amăgirea acestei proceduri prealabile; în sfârșit, prin Decizia nr. 713/04.12.2014 se declară neconstituțional art. III din legea nr. 115/2012 prin care prevederile art. 17(4) de mărire a mandatului în curs al membrilor CM de la 2 la 4 ani este declarat neconstituțional; din toate aceste acțiuni și decizii rezultă compromiterea prin cramponarea cronică de putere a unor membri CM – unii la al treilea mandat, folosirea traficului de influiență, procedurilor avocățești și abuzului în serviciu numai să ajungă și să rămână cât mai mult în funcțiile din CM, de unde, în conflict vădit de interese, să-și aranjeze câștiguri cât mai mari din formarea inițială și continuă, afaceri cu CM pe banii mediatorilor, fără să dea vreodată socoteală pentru asta și să lupte pentru profesie și mediatori;
– membrii CM nu mai au nici un drept de reprezentare a profesiei în fața altor instituții, mediatorii își vor desemna reprezentanții la Ministerul Justiției și parlament când va fi cazul de modificare a legii!
– Guvernul României prin Ministerul Justiției sau parlamentul este obligat în 45 de zile de la publicarea Deciziei CCR nr. 173/2014 să emită un act normativ prin care să înlocuiască prevederile declarate neconstituționale, altfel acestea devin nule de drept. În intervalul respectiv prevedererile respective sunt suspendate, deci și mandatul membrilor CM, așa că modificările trebuie făcute și publicate în Monitorul Oficial până la împlinirea celor 45 de zile;
– intepretarea brută și directă a deciziei ar însemna că mandatul actualilor membri ai CM s-a încheiat din noiembrie 2013, că toate autorizările și alte acte juridice și administrative semnate de aceștia sunt nule, pentru că mandatul lor era prelungit neconstituțional; pentru că aceasta ar crea probleme grave mediatorilor și gestiunii consiliului, am putea trece peste ele, dar cu aceata membrii consiliului trebuie să înțeleagă că toate hotărârile contestate în această perioadă trebuie anulate imediat în perioada următoare; mă refer în special la unele articole din ROF al CM, H CM 255/2014 despre care am fost mințiți că se revocă și nu s-a mai revocat de 7 luni!, modificarea abuzivă a modului de exercitare a votului în ROF al comisiei consultative și altele.
– corectarea legii: posibilitatea există că tot trebuia schimbat art. 2 din lege declarat neconstituțional prin Decizia CCR nr. 266/2014 și nu s-a făcut aceasta nici în jumătate de an! Prin OUG emisă de actualul guvern este mai puțin probabil la câte zile i-au mai rămas, așa că un astfel de act normativ ar putea să apară la începutul anului 2015 astfel încât medierea și mai ales activitatea CM să nu fie blocată de tot, când vor expira cele 45 de zile, altfel nu se știe cine va mai putea să dezlege acest blocaj;
– modificarea de urgență a art. 5 din ROF al CM privind condițiile de depunere a candidaturilor, eliminându-se obligația excesivă de a avea minimum 40 de ore de cursuri și alte 40 de ore de la acte activități de pregătire continuă;
– abrogarea hotărârii CM din 20.06.2014 prin care modifică abuziv, peste prevederile ROF al comisiei consultative, modul de votare în comisia consultativă;
– dezbaterea și adoptarea de urgență în comisia consultativă a unui Reg. de organizare a alegerilor pentru membrii consiliului de mediere, care să fie adoptat de urgență de CM, corectând toate neregulile și abuzurile comisie în 2009 și 2011; în acest sens AMG a înaintat deja la ședința comisiei consultative din 15.10.2014 o serie de observații și propuneri, le-a completat pentru ședința din 13.12.2014 și va prezenta proiectul unui nou regulament în grupul de lucru propus, până la ședința comisiei; repet solicitarea de deblocare urgentă a grupului google cmsconsultativa@cmediere.ro!
– membrii CM să se abțină de la orice reglementare fără consultarea corpului profesional, funcționând numai în baza abilitării date de comisia consultativă și la nevoie cu avizul Ministerului justiției;
– oprirea oricăror acțiuni și investiții, achiziții care nu au fost avizate de comisia consultativă și permiterea numai a cheltuielilor salariale și cu utilitățile, după prezentarea situației financiare cerute de comisie la ședința din 15.10.2014; membrii CM primesc indemnizațiile, dacă mai merită, numai până la publicarea deciziei.
– gestionarea administrativă a problemelor CM să se facă de către Secretariatul tehnic condus de către directorul executiv, fără nici o influiență și numai în limitele legale și ROF, membrii consiliului cu mandatul expirat neamaiavând decât drept de decizie limitată la funcționarea minimală a consiliului.
Decizia CCR nr. 713/04.12.2014 declară neconstituțională prelungirea cu 2 ani a mandatului în curs al membrilor Consiliului de mediere
După 2 amânări, Curtea Constituțională a României s-a pronunțat astăzi în dosarul nr. 575D/2014 prin Decizia nr. 713/04/12/2014 asupra neconstituționalității art. III din legea nr. 115/2012, privind art. 17(4) din aceeași lege, prin care membrii Consiliului de mediere, după ce au mărit durata mandatului de la 2 la 4 ani la art. 17, au introdus neconstituțional prevederea că respectiva durata este valabilă și pentru membrii consiliului aflați în mandatul în curs!
”ART. III Dispoziţiile art. 17 alin. (4) şi ale art. 18 alin. (1) din Legea nr. 192/2006 privind medierea şi organizarea profesiei de mediator, cu modificările şi completările ulterioare, precum şi cu modificările şi completările aduse prin prezenta lege, se aplică şi mandatelor în exerciţiu la data intrării în vigoare a prezentei legi.”
Art. I pct. 4. La articolul 17, alineatele (3) şi (4) se modifică şi vor avea următorul cuprins: „(4) Mandatul membrilor Consiliului de mediere este de 4 ani.”
Este rodul acțiunii în contencios administrativ la Curtea de Apel București a colegului Viorel Danciu din Satu Mare, care a ridicat această excepție, susținută public și de subsemnatul, după ce anterior am avut un proces pierdut cu consiliul și am făcut public nenumărate argumente pentru care am susținut că prevederea respectivă este neconstituțională. Îl felicit pe colegul nostru care a avut mai mult succes și îmi pare bine că acum se găsesc mulți lăudători și viteji după război, după ce au fost de acord, au tăcut și nu au combătut în nici un fel abuzul, făcându-ne nebuni pe câțiva dintre răzvrătiți iar un magistrat pe facebook si în diverse întâlniri ale mediatorilor ne-a acuzat că distrugem profesia criticând ilegalitățile Consiliului de mediere! Mai mult, am fost șterși de pe unele grupuri de discuții pe Facebook și cadorisiți cu epitete nedemne. De văzut de vitejii de azi, complicii sau ignoranții de ieri materialul: https://mediereagalati.wordpress.com/2013/11/14/despre-mandatul-prelungit-ilegal-al-membrilor-consiliului-de-mediere-alegeri-anticipate-revocare-demisie/#
Pentru mine și alți câțiva colegi este un succes mult -așteptat și binemeritat după ce am ajuns să vedem că este a treia oara când CCR se pronunță asupra unor încălcări ale legii de către CM si la toate trei s-a confirmat poziția noastră! Le voi trece în revista în scurt timp pe toate și consecințele celei de azi.
CONSECINȚE IMEDIATE:
MANDATUL ILEGAL PRELUNGIT PRIN LEGEA 225/2012 SE SUSPENDA! In 45 de zile de la publicarea Deciziei CCR, guvernul sau parlamentul trebuie sa schimbe articolul neconstitutional. Intre timp, prevederea legala este suspendata de drept, MEMBRII CM SUNT SUSPENDATI DIN ACTIVITATE! Daca in cele 45 de zile nu se aproba alt act normativ, acele prevederi sunt ANULATE DE DREPT.
Cat timp este activitatea CM suspendata, administrarea problemelor curente care nu sunt de competenta CM se poate face de catre Dl. Director, atributiile CM nu pot fi exercitate de alte persoane, DAR, comisia consultativa poate organiza un grup de lucru sau comitet de criza, care sa se ocupe de pregatirea si desfasurarea alegerilor. Intre timp, adio autorizari, avizari si orice alte masuri si decizii, hotarari care ar insemna exercitarea atributiilor CM.
Daca CM si marile asociatii ne-au blocat din iunie si asociatiile celelalte au dormit, ASTA ESTE RASPLATA: O CRIZA FARA PRECEDENT IN PROFESIILE LIBERE! Multumiti cei 9000 de mediatori ilustrilor vostri conducatori care ne-au facut sa ajungem aici!
CEL MAI CORECT LUCRU AR FI IN PLUS, DEMISIA CELOR IMPLICATI IN PRELUNGIREA MANDATULUI!
Daca toate asociatiile neimplicate in porcaria asta ne asculta, in primul rand sa vina la comisia consultativa din 13 decembrie, se stabileste un RO Alegeri pentru CM nou si dupa consultarea publica a mediatorilor sa devina lege si cu un calendar in 3 luni putem face alegeri! Între timp, repet, activitatea CM se supenda!
A se vedea, în afara Deciziei CCR nr. 266/07.05.2014 și Decizia 447/2011 a CCR privind art. III din legea 370/2009:
https://mediereagalati.wordpress.com/2014/11/30/decizia-ccr-nr-447-2011/
https://mediereagalati.wordpress.com/2011/07/09/consiliul-de-mediere-este-obligat-sa-organizeze-alegeri-in-30-de-zile/
In M. Of. Partea I nr. 485 din 8 iulie 2011 a fost publicata Decizia Curţii Constituţionale nr. 447 din 7 aprilie 2011 referitoare la excepţia de neconstituţionalitate a prevederilor art. III teza întâi din Legea nr. 370/2009 pentru modificarea şi completarea Legii nr. 192/2006 privind medierea şi organizarea profesiei de mediator. Soluţia instanţei: excepţia de neconstituţionalitate a art. III, teza I din Legea nr. 370/2009 a fost respinsă, Curtea statuând că prevederile din textul atacat nu contravin Constituţiei României.
Consecinţa: respingerea excepţiei de neconstituţionalitate ridicate de Consiliul de mediere şi publicarea acesteia în MOfR are ca efect obligarea membrilor Consiliului de mediere să pună în aplicare prevederile acestui articol prin organizarea de alegeri la Consiliul de Mediere în termen de 30 de zile, după ce, prin rea-credinţă, diverse mijloace dolosive şi frauduloase au sfidat legea în complicitate cu Centrul pentru Solutionarea Disputelor prin Mediere Cluj, ca să nu organizeze alegeri! NEAPLICARE: prin tergiversările generate, Consiliul de mediere condus de Anca Ciucă și Zeno Șuștak nu au mai aplicat dispozițiile CCR și abia au organizat alegerile normale în noiembrie 2011, adică dup 1,5 ani de la publicarea legii nr. 370/2009!!! Să țineți minte mediatori, cu ulciorul spart nu merge și a patra oară la apă!

References: CCR 
 CCR 
 CCR 
 CCR 
 CCR 
 CCR 
 CCR 
 CCR 
 articolul 17
 CCR 
 CCR 
 CCR 
 CCR